CELEX: 62013CN0439
Language: lt
Date: 2013-08-05 00:00:00
Title: Byla C-439/13 P: 2013 m. rugpjūčio 5 d. Elitaliana SpA pateiktas apeliacinis skundas dėl 2013 m. birželio 4 d. Bendrojo Teismo (septintoji kolegija) nutarties byloje T-213/12 Elitaliana prieš Eulex Kosovo

19.10.2013   
            
            
               LT
            
            
               Europos Sąjungos oficialusis leidinys
            
            
               C 304/6
            
         2013 m. rugpjūčio 5 d.Elitaliana SpA pateiktas apeliacinis skundas dėl 2013 m. birželio 4 d. Bendrojo Teismo (septintoji kolegija) nutarties byloje T-213/12 Elitaliana prieš Eulex Kosovo
   
   (Byla C-439/13 P)
   2013/C 304/11
   Proceso kalba: italų
   
      Šalys
   
   
      Apeliantė: Elitaliana SpA, atstovaujama advokato R. Colagrande
   
      Kita proceso šalis: Eulex Kosovo
   
   
      Apeliantės reikalavimai
   
   
               —
            
            
               Panaikinti visą [2013 m. birželio 4 d. Bendrojo Teismo (septintoji kolegija)] nutartį [byloje T-213/12, Elitaliana prieš Eulex Kosovo].
            
         
               —
            
            
               Todėl, jeigu leidžia aplinkybės, galutinai patenkinti pirmojoje instancijoje pareikštą ieškinį a) panaikinant Eulex priemones — kurių turinys ir data apeliantei nežinomi —, susijusias su 2012 m. kovo 29 d.Eulex rašte pateikta informacija apie sprendimą sudaryti sutartį „EuropeAid/131516/D/SER/XK — Pagalba sraigtasparniu EULEX misijoje Kosove (PROC/272/11)“ su bendrove Starlite Aviation Operations, ir bet kokią kitą ankstesnę, paskesnę ir (arba) kokiu nors būdu su tuo susijusią priemonę, visų pirma prireikus 2012 m. balandžio 17 d. raštą 2012-DAS-0392, kuriuo Eulex atsisakė leisti apeliantei susipažinti su 2012 m. balandžio 2 d. paprašytais viešojo pirkimo dokumentais; b) įpareigojant Eulex atlyginti apeliantei žalą (natūra arba ekvivalentu) ieškinio Bendrajame Teisme 37 ir paskesniuose punktuose nurodyta apimtimi; c) priteisiant iš Eulex bylinėjimosi išlaidas.
            
         
               —
            
            
               Arba, panaikinus minėtas priemones, jeigu leidžia aplinkybės, grąžinti bylą Bendrajam Teismui, kad šis priimtų sprendimą.
            
         
      Apeliacinio skundo pagrindai ir pagrindiniai argumentai
   
   Apeliantės teigimu, Bendrasis Teismas padarė klaidą nepripažinęs Eulex Sąjungos institucijos, kaip tai suprantama pagal SESV 263 straipsnį, statuso ir prilyginęs Eulex delegacijoms. Be to, Bendrasis Teismas turėjo pripažinti, kad šiuo atžvilgiu padaryta atleistina klaida.
   Dėl minėtų klaidų padarytas teisminės apsaugos veiksmingumo principo, suprantamo kaip visiškas teisių į gynybą įgyvendinimas, ir susijusio su bendresniu lygybės principu, pažeidimas.